open-index/open-wikipedia-markdown huggingface dataset:
Mexické národné futsalové družstvo mužov

**Mexické národné futsalové družstvo mužov** je národné družstvo mužov, ktoré reprezentuje Mexiko v medzinárodných futsalových súťažiach a priateľských zápasoch. Funguje pod záštitou *Federación Mexicana de Fútbol* (FMF). Prvý medzinárodný zápas absolvovalo v roku 1994. V októbri 2016 mu patrilo vo svetovom rebríčku 48. miesto. 

## Vrcholné podujatia
Na majstrovstvá sveta FIFA sa dokázalo kvalifikovať až na šiesty pokus. Na kontinentálnom šampionáte v roku 2012 skončilo na postupovom 4. mieste. Na MS 2012, ktoré sa konali v Thajsku, skončilo vo svojej základnej skupine posledné, keď zaznamenalo 3 prehry postupne s Argentínou, Austráliou a Talianskom. 

Jeho najväčším úspechom je bronzová medaila na majstrovstvách CONCACAF-u, hneď na prvom turnaji v roku 1996. V boji o bronz vtedy zdolalo Guatemalu. Na ďalších štyroch kontinentálnych šampionátoch skončilo na 4., resp 5. mieste. V roku 2012 opäť postúpilo do semifinále turnaja, a opäť ho prehralo a potom aj zápas o bronz, keď v ňom nestačilo na Panamu  po predĺžení.

## Výsledky
;Majstrovstvá sveta FIFA

;Majstrovstvá CONCACAF

## Referencie

## Pozri aj
* Mexické národné futbalové mužstvo

## Externé odkazy
* Oficiálna stránka Federación Mexicana de Fútbol  
* Futsal v Mexiku 
* Futsal Mexico statistics  
* Zápasy družstva na futsalplanet.com  
* Mexické družstvo na oficiálnej stránke CONCACAF 
* Mexické družstvo na MS 2012 na oficiálnej stránke FIFA 

Kategória:Národné futsalové družstvá
Futsal
Národné
Mahani Teaveová

**Mahani Teaveová** (* 14. február  1983, Honolulu, Havaj, USA) je čilská klaviristka. Získala niekoľko ocenení v medzinárodných súťažiach a v roku 2007 bola Radou starších obyvateľov zvolená za kultúrnu vyslankyňu Veľkonočného ostrova.

## Životopis
Narodila sa 14. februára 1983 v Honolulu na Havaji americkej matke a domorodcovi  pochádzajúcemu z Veľkonočného ostrova, na ktorom do svojich deviatich rokov žila s rodičmi. V hlavnom meste Hanga Roa začala cvičiť hru na klavír pod vedením americkej violončelistky Eriky Putneyovej, ktorá bola učiteľkou na tamojšej novej ľudovej škole hudby. 

Ešte v roku 1992 sa Mahani Teaveová na ostrove stretla s popredným čilským klaviristom Robertom Bravom, ktorý jej poradil, aby odišla študovať do Čile. Jej rodina sa z toho dôvodu koncom roku 1992 odsťahovala do mesta Valdivia. V nasledujúcom roku začala študovať na konzervatóriu na univerzite Austral de Chile u klaviristu  Ximenu Cabella. Umelecké štúdium hru na klavír absolvovala v novembri 2001 s vyznamenaním.
Po ukončení štúdia v Čile pokračovala v štúdiách na Clevelandskej hudobnej  univerzite (“Cleveland Institute of Music”) u profesora Sergeja Babajana v štáte Ohio  v USA.

## Ocenenia
V roku 1999 bola ocenená najvyššou cenou národnej a medzinárodnej súťaže Claudia Arraya, získala tiež cenu za najlepší film v hereckej talentovej súťaži. V decembri 2001 vyhrala prvú cenu v umeleckej kategórii do dvadsaťosem rokov na medzinárodnej klavírnej súťaži na Malorke v Palma de Mallorca. V roku 2004 vyhrala súťaž s klavírnym koncertom symfonického orchestra na Clevelandskom hudobnom inštitúte, kde predviedla sólový klavírny koncert.

## Prezentácia
* Vystupovala ako sólistka so Symfonickým orchestrom na Univerzite v Concepcióne, v Komornom orchestri vo Valdivii, vo filharmónii v meste Temuco a v Národnom symfonickom orchestri v Santiagu.
* Predviedla klavírny recitál v Santiagu, Valdivii, Iquique a ďalších čilských mestách, vrátane koncertov s dirigentom Robertom Bravom v paláci La Moneda, aj v Čilskom národnom kongrese. 
* Podieľala sa na koncertoch v Argentíne, Spojených štátoch a Nemecku.
* V roku 2006 sa prezentovala v Santiagu s Čilským symfonickým orchestrom, pod taktovkou švajčiarskeho dirigenta Nicolasa Raucha. 
* Tiež koncertovala v Santiagu, vo Valparaíse pre banku Edwards v americkom Chicagu.
* V máji 2007 odohrala predstavenie v Mestskom divadle v Temuco na súkromnom koncerte pre Čilskú banku.
* V roku 2008 bola Mahani Teaveová ocenená za najlepší herecký výkon a najlepšiu interpretáciu klasickej hudby koncertu diela Rachmaninova č. 1
* V auguste 2012 predviedla sólový klavírny koncert *Ein Traum aus Chile* diela Chopina a Beethovena na zámku Friedrichsfelde im Tierpark v Berlíne.

## Externé odkazy
* www.mahaniteave.com

Kategória:Čilskí klaviristi
Kategória:Osobnosti z Honolulu
Panamské národné futsalové družstvo mužov

**Panamské národné futsalové družstvo mužov** je národné družstvo mužov, ktoré reprezentuje Panamu v medzinárodných futsalových súťažiach a priateľských zápasoch. Funguje pod záštitou *Federación Panameña de Fútbol* (FEPAFUT). Prvý medzinárodný zápas absolvovalo v roku 2004. V júli 2018 mu patrilo vo svetovom futsalovom rebríčku 25. miesto. 

## Vrcholné podujatia
Na majstrovstvá sveta FIFA sa panamské družstvo dokázalo kvalifikovať na tretí pokus, keď na kontinentálnom šampionáte v roku 2012 skončilo na postupovom 3. mieste. Na MS 2012, ktoré sa konali v Thajsku a na ktorých viedol družstvo kubánsky tréner Agustin Campuzano, skončilo vo svojej základnej skupine na 3. pozícii, keď zaznamenalo 2 prehry s Španielskom a tesne s Iránom a zvíťazilo nad ďalším nováčikom MS z Maroka vysoko . Postúpilo do osemfinále, ale v ňom utŕžilo svoju rekordnú prehru, keď podľahlo  neskoršiemu víťazovi z Brazílie. O štyri roky neskôr sa na turnaj v Kolumbii opäť kvalifikovalo, v základnej skupine vyhralo nad , tentoraz ale do play-off nepostúpilo.

Najväčším úspechom Panamy je stieborná medaila na majstrovstvách CONCACAF-u, ktorú získala v roku 2016. Na prvých troch kontinentálnych šampionátoch neštartovala. Na šampionát 2004 sa kvalifikovala cez Kanadu, z ktorou v dvojzápase doma najprv prehrala  a na druhý deň zvíťazila  a postúpila. Na samotnom šampionáte nepostúpila do semifinále turnaja a skončila na 5. mieste. V roku 2008 skončila o stupienok vyššie a na kontinentálnom šampionáte v roku 2012 sa tešila z bronzovej medaily. V boji o 3. miesto zdolala Mexiko  po predĺžení. O štyri roky neskôr v Kostarike sa dostala dokonca do finále turnaja, v ktorom prehrala s .

V roku 2013 získalo družstvo na futsalovom turnaji Stredoamerických hier striebornú medailu, vo finále prehralo s  až po predĺžení. O 4 roky neskôr turnaj vyhralo, keď vo finálovom stretnutí zvíťazilo nad Kostarikou.

## Výsledky
;Majstrovstvá sveta FIFA

;Majstrovstvá CONCACAF

;Stredoamerické hry

;Bolivarianské hry

;Juhoamerické hry

## Referencie

## Pozri aj
* Panamské národné futbalové mužstvo
* Panamské národné futsalové družstvo žien

## Externé odkazy
* Oficiálna stránka Federación Panameña de Fútbol  

## Zdroje
* Zápasy družstva na futsalplanet.com  
* Futsal Panama statistics  
* Panamské družstvo na MS 2016 na oficiálnej stránke FIFA 

Kategória:Národné futsalové družstvá
Futsal
Národné
José Fernando Bonaparte

**José Fernando Bonaparte** (* 14. jún 1928, Rosario, Argentína† 18. február 2020, Mercedes) bol argentínsky paleontológ, preslávený nálezmi niekoľkých desiatok juhoamerických dinosaurov. Bol synom talianskeho námorníka, vyrástol v Buenos Aires. 

Fosílie začal zbierať už ako veľmi mladý a bez formálneho vzdelania dokázal urobiť veľké pokroky. Neskôr sa stal kurátorom paleontologických zbierok a v 70. rokoch bol menovaný Doctor honoris causa a stal sa jedným z popredných vedcov v Argentíne. Dnes je predovšetkým jeho zásluhou, že Argentína je jednou z najväčších fosílnych „pokladníc“ sveta.

Pomenoval napríklad rody Abelisaurus, Alvarezsaurus, Amargasaurus, Argentinosaurus, Carnotaurus, Piatnitzkysaurus a Saltasaurus.

## Literatúra
* Lessem, Don (May 1993). "Jose Bonaparte: Master of the Mesozoic — Paleontologist".* Omni*.

## Referencie

## Iné projekty

## Externé odkazy
* Biografia 
* Profil Bonaparteho na ''About.com'' 
* ''José Fernando Bonaparte.'' In: ''Die Dinosaurier-Forscher''
* Matthias Schulz: ''PALÄONTOLOGIE. Piepmatz in der Pampa.'' 23. November 1998
* Dr. José Bonaparte 

## Zdroj

Kategória:Argentínski paleontológovia
Kategória:Držitelia čestných doktorátov
Nové Škótsko

**Nové Škótsko** môže byť:
* polostrov, pozri Nové Škótsko (polostrov)
* provincia v Kanade, pozri Nové Škótsko (provincia)
Megalosauroidea

**Megalosauroidea** (neformálne **megalosauroidy**) alebo **Spinosauroidea** bola pomerne početná nadčeľaď dravých dinosaurov zo skupiny tetanury (Tetanurae). Podľa niektorých novších názorov táto nadčeľaď patrí v rámci tetanurov do Carnosauria.

Megalosauroidea žili v období strednej jury až spodnej alebo snáď aj vrchnej kriedy. 

Samotný rod *[[Megalosaurus]]*, od ktorého je odvodený názov skupiny, sa v roku 1824 stal vôbec prvým vedecky opísaným nelietavým dinosaurom. 

## Systematika
nadčeľaď Megalosauroidea:
*čeľaď Piatnitzkysauridae
*Megalosauria:
**čeľaď Spinosauridae
**čeľaď Megalosauridae

### Spinosauridae

Spodnokriedovú čeľaď Spinosauridae zastupovali štíhle teropody s veľkými pazúrmi na predných končatinách, ktoré mali hlavy podobné hlavám krokodílov – dlhé, úzke a nízke, čo dobre vidieť na lebke rodu Baryonyx. Nielen ich hlavy pripomínali krokodíly, ale aj ich zuby a zrejme aj spôsob života, keďže pravdepodobne išlo o rybožravce žijúce snáď podobne ako dnešný medveď grizzly.

### Megalosauridae

Megalosauridae boli stredne veľké až veľmi veľké dravce zo strednej jury až spodnej kriedy, ktoré priniesli základ typického výzoru veľkého dravého dinosaura – veľká hlava, pevne stavaný trup a krátke, no silné predné končatiny.  Najväčšie úspechy dosahovali v koncom strednej jury, kedy bol v rámci tejto skupiny rozšírený aj rod Megalosaurus, prvý vedecky opísaný dinosaurus. Na druhej strane, aj počas vrchnej jury existovali dôležité formy tejto skupiny – menovite Torvosaurus.

## Referencie

## Zdroj
*
Floreské more

thumb|Floreské more v Južnej Ázií
**Floreské more** sa rozkladá na ploche 103 500 km² vody v Indonézii.

Floreské more hraničí s Jávskym morom na západe, Sávskym morom na juhozápade, Makasarským prielivom na severozápade a Indickým oceánom na juhu.

More obmýva ostrovy Malé Sundy a Celebes.

## Referencie

## Iné projekty

Kategória:Geografické výhonky
Kategória:Moria Tichého oceánu
Kategória:Moria Ázie
Emily Deschanelová

**Emily Erin Deschanelová** (* 11. október 1976, Los Angeles, Kalifornia, Spojené štáty) je americká herečka a producentka. Preslávila ju úloha Dr. Temperance Brennan v seriáli ''Kosti'', v ktorom účinkovala v rokoch 2005 až 2017.

## Detstvo
Deschanelová sa narodila v Los Angeles v Kalifornii, kameramanovi a režisérovi, Calebovi Deschanelovi a herečke Mary Jo Deschanelovej (rod. Weir). Jej mladšia sestra je herečka a speváčka-skladateľka, Zooey Deschanelová. Jej starý otec z otcovej strany bol Francúz z Oullins, Rhône; jej korene tiež siahajú do Švajčiarska, Holandska, Anglicka a Írska.

Deschanelová chodila na Harvard-Westlake a Crossroads School v Los Angeles. Vyštudovala odbor Divadlo na Boston University.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Osobnosti USA francúzskeho pôvodu
Kategória:Osobnosti USA írskeho pôvodu
Kategória:Osobnosti z Los Angeles
Marón (syn Euantha)

**Marón** (starogr. *Μάρων* – *Marón*, ) je v gréckej mytológii syn Euantha (alebo boha Dionýza), kňaz boha Apolóna.

Marón bol kňazom boha Apolóna v meste Ismaros (na pobreží Trákie) a žil v zalesnenom areále chrámu. Keď itacký kráľ Odyseus bezdôvodne prepadol mesto Ismaros, za čo bol bohmi potrestaný stratou niekoľkých svojich mužov, ušetril život kňaza Maróna a jeho rodiny. Marón mu preto z vďačnosti dal dary, zlato v hodnote siedmich talentov, misku striebra a dvanásť pohárov vynikajúceho vína, ktoré aj keď bolo miešané s vodou malo krásnu vôňu a bolo opojné. Odyseovi sa neskôr víno od Maróna hodilo, keď ním opil strašného Kyklopa, ktorý ich uväznil v jaskyni a zjedol šiestich jeho mužov. Odyseus mu potom v spánku vypichol rozpáleným kyjom oko a tak sa mu so svojimi mužmi podarilo utiecť.

## Referencie a bibliografia


Kategória:Postavy gréckej mytológie
Lawrence Morris Lambe

**Lawrence Morris Lambe** (* 1863 – † 1919) bol kanadský geológ a paleontológ. 

Vďaka jeho výskumom sa stali známymi vrchnokriedové uloženiny v kanadskej Alberte. Lambe sa preslávil predovšetkým svojimi objavmi medzi rokmi 1897 a 1919, medzi ktorými nechýbali dinosaurie rody Centrosaurus, Monoclonius, Chasmosaurus, Euoplocephalus, Gorgosaurus, Edmontosaurus, Panoplosaurus alebo Gryposaurus. Vďaka týmto objavom začal Lambe tzv. „Zlatý vek dinosaurov“ v provincii Alberta. Ako výraz uznania bol po ňom v roku 1923 pomenovaný hadrosaurus rodu Lambeosaurus.

Lambe neobjavil len početné fosílie dinosaurov, ale aj krokodílov, bezstavovcov a hmyzu. Jeho najslávnejšie objavy sú však tie „dinosaurie“.

## Zdroj
* 

Kategória:Kanadskí paleontológovia
Kategória:Narodenia v 1863
Kategória:Úmrtia v 1919
Zuolong

**Zuolong** je vyhynutý rod dravého dinosaura zo skupiny Coelurosauria. Žil vo vrchnej jure (pred približne 160 Ma) na území dnešnej Číny (autonómna oblasť Sin-ťiang). Jeho jediný druh je **Zuolong salleei**.

Známy je podľa neúplnej kostry (vrátane lebky) nedospelého jedinca nájdenej už v roku 2001. Dorastal do trojmetrovej dĺžky a mohol vážiť 35 kilogramov.

## Referencie

Kategória:Coelurosauria
Kategória:Jurské dinosaury
Kategória:Dinosaury z Ázie
The Sims 3: Ročné obdobia

***The Sims 3: Ročné obdobia (pôvodne The Sims 3 Seasons) ***je ôsmy datadisk počítačovej hry The Sims 3. Do hry pridáva ročné obdobia. Ku každému z nich je priradený iný festival. Festival začína deň po začatí ročného obdobia a končí deň pred jeho koncom. Každé ročné obdobie má aj vlastný sviatok. Na festivale je možné získať tzv. festivalové lístky, ktoré sa získavajú sa zapájaním do príslušných aktivít (korčuľovanie, jedenie hot–dogov, jedenie koláčov a pod.).V hre sa samozrejme počas ročných období mení počasie.
 

Kategória:Počítačové hry
Kategória:Počítačové hry z 2012
Kategória:Hry pre Mac OS X
Kategória:Hry pre Windows
Zuniceratops

**Zuniceratops** je vyhynutý rod rohatého dinosaura, žijúceho v období vrchnej kriedy (pred približne 91 Ma) na území dnešného Nového Mexika. Jeho jediným druhom je **Zuniceratops christopheri**.

## Veľkosť
Dosahoval v priemere dĺžku troch až štyroch metrov a mohol vážiť 100 až 150 kilogramov.

## V kultúre
Zuniceratops sa objavuje v dokumentárnom filme Na potulkách s dinosaurami z roku 2001.

## Galéria

Súbor:Zuniceratops - human size 01.JPG|Veľkostné porovnanie s človekom.


## Referencie

## Iné projekty

Kategória:Ceratopsia
Kategória:Kriedové dinosaury
Kategória:Dinosaury zo Severnej Ameriky
Kanadské národné futsalové družstvo mužov

**Kanadské národné futsalové družstvo mužov** je národné družstvo mužov, ktoré reprezentuje Kanadu v medzinárodných futsalových súťažiach a priateľských zápasoch. Funguje pod záštitou *Canadian Soccer Association* (CSA). Prvý medzinárodnýc zápas absolvovalo v roku 1989, na majstrovstvách sveta. V októbri 2016 mu patrilo vo svetovom rebríčku 55. miesto. 

## Vrcholné podujatia
Na majstrovstvá sveta FIFA sa kanadské družstvo predstavilo prvýkrát a naposledy hneď na prvých MS, keď ho pozvala Medzinárodná futbalová federácia. V základnej skupine vyhralo nad Japonskom, ale prehralo zápasy s Belgickom a Argentínou a nepostúpilo ďalej. Na ďalšie šampionáty sa nekvalifikovalo, resp. sa nezúčastnilo kontinentálnych majstrovstiev, ktoré boli zároveň kvalifikáciou na MS.

Prvýkrát sa chcela Kanada zúčastniť Majstrovstiev CONCACAF-u v roku 2004, ale v kvalifikácii neprešla cez Panamu, s ktorou v dvojzápase vonku najprv vyhrala , ale na druhý deň prehrala  a nekvalifikovala sa. Na kontinentálny šampionát v roku 2012, ktorý sa konal v Guatemale sa už kvalifikovala. Priamo v dejisku majstrovstiev v kvalifikačnom dvojzápase so  postúpila. V základnej skupine prehrala všetky 3 zápasy a skončila celkovo na predposlednom 7. mieste. O štyri roky neskôr postúpila na turnaj cez dvojzápas s . Na samotnom turnaji konanom v Kostarike dosiahla svoje prvé víťazstvo (s ) a obsadila celkové 6. miesto.

## Výsledky
;Majstrovstvá sveta FIFA

;Majstrovstvá CONCACAF

;Panamerické majstrovstvá FIFA
*  1991: 5. miesto

## Referencie

## Pozri aj
* Kanadské národné futsalové družstvo žien
* Kanadské národné futbalové mužstvo

## Externé odkazy
* Oficiálna stránka Canadian Soccer Association 
* Futsal v Kanade 
* Kanadský futsalový blog 
* Futsal Canada statistics 
* Zápasy družstva na futsalplanet.com  
* Kanadské družstvo na oficiálnej stránke CONCACAF 

Kategória:Národné futsalové družstvá
Futsal
Národné
Salvádorské národné futsalové družstvo mužov

**Salvádorské národné futsalové družstvo mužov** je národné družstvo mužov, ktoré reprezentuje Salvádor v medzinárodných futsalových súťažiach a priateľských zápasoch. Funguje pod záštitou *Federación Salvadoreña de Fútbol* (FESFUT). Prvý medzinárodný zápas absolvovalo v roku 1996. V marci 2018 mu patrilo vo svetovom futsalovom rebríčku 78. miesto. 

## Vrcholné podujatia
Na majstrovstvá sveta FIFA sa salvádorskému družstvu nepodarilo ani raz kvalifikovať. Pokúsilo sa o to v 4 kontinentálnych majstrovstvách, naposledy v roku 2016.

Prvýkrát sa salvádorské družstvo zúčastnilo majstrovstiev CONCACAF-u v roku 1996, ale po 2 prehrách v základnej skupine skončilo na poslednej 6. priečke turnaja. V roku 2004 muselo o postup na kontinentálny šampionát bojovať v kvalifikácii. V dvojzápase s Mexikom vonku dvakrát prehralo a , a nekvalifikovalo sa. Na kontinentálny šampionát v roku 2012, ktorý sa konal v Guatemale sa opäť muselo kvalifikovať v dvojzápase, tentoraz s Kanadu priamo v dejisku turnaja. V prvom zápase vyhralo , v druhom ale prehralo  a opäť na turnaj nepostúpilo. A kvalifikovať sa mu nepodarilo ani o 4 roky neskôr zo stredamerickej kvalifikácie.

V roku 2013 skončilo družstvo na futsalovom turnaji Stredoamerických hier na 4. priečke, v súboji o bronz vysoko prehralo s domácou .

## Výsledky
;Majstrovstvá sveta FIFA

;Majstrovstvá CONCACAF

;Stredoamerická kvalifikácia na majstrovstvá CONCACAF

;Stredoamerické hry

## Referencie

## Pozri aj
* Salvádorské národné futbalové mužstvo

## Externé odkazy
* Oficiálna stránka Federación Salvadoreña de Fútbol  

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Národné
Danielle Goyettová

**Danielle Goyettová**,  (* 30. január 1966, Saint-Nazaire, Quebec, Kanada) je bývalá kanadská hokejistka, dvojnásobná olympijská víťazka (2002, 2006) a osemnásobná majsterka sveta (1992, 1994, 1997, 1999, 2000, 2001, 2004, 2007). Okrem toho získala na najvýznamnejších svetových podujatiach dve strieborné medaily: na Zimných olympijských hrách 1998 a Majstrovstvách sveta 2005.

Už počas aktívnej kariéry v roku 2007 sa začala venovať trénerskej práci v univerzitnom ženskom tíme Calgary Dinos.

V novembri 2012 ju historická komisia IIHF nominovala do svojej Siene slávy, kde bude spolu s ďalšími piatimi významnými osobnosťami svetového hokeja uvedená v deň finále Majstrovstiev sveta 2013 v Štokholme v nedeľu 19. mája.

## Referencie

## Zdroje
* 

Kategória:Narodenia v 1966
Kategória:Kanadské hokejistky
Kategória:Kanadskí olympijskí víťazi
Kategória:Členovia Hokejovej siene slávy
Prítok

**Prítok** môže byť:
* všeobecne: prírastok v objeme kvapaliny
* vodný tok nižšieho rádu, pozri prítok (vodný tok)
* skrátene: stúpanie vody v pôde, pozri kapilárny prítok
Betonárska výstuž

náhľad|Betonárske výstuže B500 s typickým vrúbkovaním.
**Betonárska výstuž**, **betonárska oceľ** alebo **oceľové prúty**, hovorovo *roxor* sú oceľové tyče obyčajne kruhového prierezu, ktoré sa vkladajú do betónu, s cieľom zvýšiť jeho nosnosť a zlepšiť mechanické vlastnosti. Betón zosilnený výstužami sa označuje ako železobetón. Podmienkou vytvorenia železobetónu je zaistenie súdržnosti medzi výstužou a betónom. Pre zvýšenie súdržnosti sa na betonárskych výstužiach používajú výstupky, ktoré zvyšujú vzájomnú plochu kontaktu betónu a oceľových výstuží.

## Iné projekty

Kategória:Betón
Kategória:Hutnícke výrobky
Kimbrovia

thumb|Putovanie Kimbrov a Teutónov cez Európu
**Kimbrovia** alebo **Kimbri** (lat. Cimbri, gr. Κίμβροι - Kimbroi) boli germánsky kmeň.

## Dejiny
Boli pôvodne usídlení na území terajšieho Jutského polostrova. Po morských záplavách, ktoré tam zničili pôdu, sa spolu s Teutónmi v roku 120 pred Kr. vydali hľadať nové sídla. 

Západne od terajších českých hraníc ich porazil keltský kmeň Bójov. Preto sa presunuli na juh do dnešného Korutánska v Rakúsku, kde v roku 113 pred Kr. porazili v bitke pri Noreji Rimanov. Potom spolu s Teutónmi prešli až do Galie a Hispánie. V roku 105 pred Kr. porazili opäť Rimanov v bitke pri Arausiu. 

V rokoch 102 a 101 pred Kr. ich Rimania porazili, čím zamedzili na určitý čas vpádom germánskych kmeňov na Apeninský polostrov.
 
V roku 102 pred Kr. boli Teutóni (kmeň) pod velením Teutobodusa (alebo Teutobucha) a Ambroni  veliteľa Mariusa porazení v bitke pri „Aquae Sextiae“ (dnešný Aix-en-Provence).

V roku 101 pred Kr. Kimbrovia pod velením Boiorixa podľahli v bitke na Pádskej nížine pri Vercellae rímskemu vojsku Máriusa a 50 000 legionárom vojvodcu Quinta Lutatia Catula.

## Historický význam Kimbrov
Kimbrovia predstavujú svojim putovaním po Európe prvú z dlhého radu konfrontácií medzi Germánmi a Rimanmi. V tomto období ich však Rimania skôr spájali s Galmi než s Germánmi.  Až Gaius Iulius Caesar, ktorý všetky etniká východne od Rýna považoval za Germánov, použil tento výraz vo svojom diele De Bello Gallico.  

Opis Kimbrov formoval antické, ale aj moderné klišé o výzore Germánov ako svetlovlasého, vysokého a divokého národa. Správy súčasníkov však neexistujú. Ploutarchos o nich napísal, že sú *početní, hrozne vyzerajúci* a so *silným hlasom, takmer zvieracím*. Putovanie Kimbrov bolo v antike opisované ako barbarská koristnícka výprava. Moderná historická veda sa ku tomu stavia kriticky. Putovanie Kimbrov vidí skôr ako migračný pohyb jednotlivých kmeňov hľadajúcich územia na osídlenie.

## Zdroje
* Kimbrovia. In: 
*

## Iné projekty

Kategória:Germáni
Zhejiangosaurus

**Zhejiangosaurus** je vyhynutý rod obrneného dinosaura, žijúceho v období vrchnej kriedy na území dnešnej Číny (provincia Če-ťiang). Jeho jediným druhom je **Zhejiangosaurus lishuiensis**.

Opísaný je podľa stavcov, panvy a kostí zadných končatín. Ide o jediného ázijského nodosaurida.

## Referencie

Kategória:Ankylosauria
Kategória:Kriedové dinosaury
Kategória:Dinosaury z Ázie
Zizhongosaurus

**Zizhongosaurus** je vyhynutý rod vývojovo primitívneho dlhokrkého dinosaura, žijúceho v období spodnej jury na území dnešnej Číny (provincia S’-čchuan). Jeho jediný druh je **Zizhongosaurus chuanchengensis**.

Hoci ho zvyknú pokladať za príbuzného rodu Barapasaurus, jeho afinita je neistá. Opísaný je podľa neúplneho postkraniálneho skeletu (vrátane jedného neúplneho chrbtového stavca a ramennej kosti).

Tento štvornohý bylinožravec bol približne 9 metrov dlhý a podobne ako iné sauropódy aj on mal dlhý krk, malú hlavu a dlhý chvost, ktorý používal na udržiavanie rovnováhy.

## Referencie

Kategória:Sauropoda
Kategória:Jurské dinosaury
Kategória:Dinosaury z Ázie
Zapalasaurus

**Zapalasaurus** je vyhynutý rod dlhokrkého dinosaura, žijúceho v období spodnej kriedy na území dnešnej Argentíny (provincia Neuquén). Jeho jediný druh je **Zapalasaurus bonapartei**.

Opísaný je podľa stavcov, panvy a kostí zadných končatín. Člen diplodokoidnej skupiny Rebbachisauridae.
thumb|center|300px|''Rodostrom vývoja dlhokrkých dinosaurov'', Farebná schéma: Laurázia (oranžová), Gondwana (modrá), Severná Amerika (tmavooranžová), Európa (pruhovane oranžová); Južná Amerika (modrá), Afrika (pruhovane modrá).

## Referencie

Kategória:Diplodocoidea
Kategória:Kriedové dinosaury
Kategória:Dinosaury z Južnej Ameriky
Zhongyuansaurus

**Zhongyuansaurus** je vyhynutý rod obrneného dinosaura, žijúceho v období kriedy na území dnešnej Číny. Jeho jediný druh je **Zhongyuansaurus luoyangensis**.

Známy je z dobre zachovaných pozostatkov (vrátane lebky). Pôvodne ho identifikovali ako nodosaurida, skôr však ide o ankylosaurida príbuzného rodu Shamosaurus.

## Referencie

Kategória:Ankylosauria
Kategória:Kriedové dinosaury
Kategória:Dinosaury z Ázie
Rinčengijn Barsbold

**Rinčengijn Barsbold** (mongolskou cyrilikou: Ринченгийн Барсболд; * 12. december 1935, Ulanbátar, Mongolsko† 28. august 2025) bol mongolský geológ a paleontológ. Známy bol najmä vďaka svojmu významnému podielu na skúmaní dinosaurích fosílií v mnohých lokalitách púšte Gobi.

Od 90. rokov bol aj jedným z popredných odborníkov na operených dinosaurov a pôvod vtákov. Sám opísal asi 8 nových rodov dinosaurov a 6 vyšších taxonomických jednotiek (čeľadí a podskupín). Na jeho počesť boli pomenované rody Rinchenia (Osmolska et al., 2004) a Barsboldia (Maryanska and Osmolska, 1981).

## Poznámky


## Referencie

## Zdroj

Kategória:Mongolskí geológovia
Kategória:Mongolskí paleontológovia
Kategória:Laureáti Radu vychádzajúceho slnka
Kategória:Členovia Ruskej akadémie vied
Kategória:Osobnosti z Ulanbátaru
Zhuchengceratops

**Zhuchengceratops** je vyhynutý rod bylinožravého rohatého dinosaura, žijúceho v období vrchnej kriedy na území dnešnej Číny. Jeho jediným druhom je **Zhuchengceratops inexpectus**.

Opísaný je podľa neúplného skeletu a lebečných kostí. Dosahoval v priemere dĺžku dvoch metrov. Azda ide o príbuzného rodov Leptoceratops a Udanoceratops.

## Galéria

Súbor:Zhuchengoceratops skull and mandible.png|Zvyšky lebky.


## Referencie

Kategória:Ceratopsia
Kategória:Kriedové dinosaury
Kategória:Dinosaury z Ázie
Majstrovstvá Ázie v bejzbale 2012

**Majstrovstvá Ázie v bejzbale 2012** boli v poradí 26. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konali sa v Tchaj-čungu, na Taiwane od 28. novembra3. decembra 2012, za účasti 6 tímov. Taiwan hostil ázijský šampionát po 6-krát, keď predtým to bolo v rokoch 1962, 1969, 1997, 2001 a naposledy v roku 2007. Víťazstvo obhájilo Japonsko, ktoré tak získalo už 37. titul, z toho piaty v rade.

## Štadióny

## Kvalifikácia

## Výsledky

## Konečné poradie

## Referencie

## Externé odkazy
* Oficiálna stránka Taiwanskej bejzbalovej asociácie (po čínsky)
* BFA na stránke Medzinárodnej bejzbalovej federácie 

Kategória:Bejzbal v 2012
Kategória:Majstrovstvá Ázie v bejzbale
Bejzbal
Tonzilektómia

náhľad|Akútna tonzilitída (tonsillitis acuta)
náhľad|Dutina ústna 1 deň po tonzilektómii
**Tonzilektómia** (skrátene označovaná ako **TE**) je chirurgický zákrok, pri ktorom sa odstraňujú tonzily (párové krčné mandle). Niekedy sa vykonáva súčasne s adenotómiou. Zákrok indikuje a vykonáva otorinolaryngológ. Stav po konvenčnej tonzilektómii vyžadoval hospitalizáciu (aspoň týždňovú), v súčasnosti je však TE možné previesť aj systémom tzv. „jednodňovej chirurgie“. V rámci profylaxie (niekedy aj terapie) je pred, počas alebo po zákroku zvyčajne indikovaná antibiotická liečba.

## Dôvody tonzilektómie
Tonzilektómia je indikovaná v týchto prípadoch:
* Časté akútne tonzilitídy. Počet potrebný k indikácii TE závisí na závažnosti jednotlivých výskytov. Jeden závažný prípad nebýva dôvodom pre TE.
* Chronická tonzilitída (tonsillitis chronica), prejavujúca sa miernou až silnou bolesťou hltana (alebo hrdla).
* Opakovaný výskyt peritonzilárneho abscesu (abscessus peritonsillaris).
* Syndróm spánkového apnoe (prerušované alebo sťažené dýchanie v spánku kvôli zväčšeným tonzilám, alebo adenoidnej vegetácii).
* Ťažkosti s prehĺtaním spôsobené zväčšenými tonzilami (veľmi neobvyklý dôvod pre TE).
* Tvorba tonzilolitov („kameňov v mandliach“).
* Abnormálne veľké tonzily s kryptami.

## Iné projekty

## Zdroje
*

Kategória:Otorinolaryngológia
Kategória:Chirurgia
Slovenské literárne centrum

**Slovenské literárne centrum** (skratka **SLC**; v rokoch 19951998 *Národné literárne centrum*, 19982022 *Literárne informačné centrum*, skratka: LIC) je slovenská štátna príspevková organizácia zameraná na literatúru. Patrí pod pôsobnosť Ministerstva kultúry Slovenskej republiky. Predmetom jej činnosti je monitorovanie, reflexia a propagácia súčasnej slovenskej literatúry. Jej úlohou je dokumentovať slovenskú literárnu tvorbu v tuzemsku aj v zahraničí. Literárne informačné centrum bolo zriadené k 1. júlu 1995.

Zastupujúcim štatutárom je od januára 2025 Gustáv Murín.

## Úlohy SLC
* *viesť* konvenčnú i elektronickú dokumentáciu zameranú na literárnu tvorbu na Slovensku a slovenskú tvorbu v zahraničí
* *napomáhať* rozvoju literárneho života na Slovensku, propagovať a šíriť slovenské diela v zahraničí
* *dokumentovať*, sledovať a zabezpečovať prezentáciu diel v zahraničí
* *spolupracovať* so zahraničnými vydavateľmi pri vydávaní diel slovenských autorov a finančne tieto vydania podporovať
* *poskytovať* štipendijné pobyty na Slovensku zahraničným prekladateľom slovenskej literárnej tvorby
* *spolupracovať* so zahraničnými organizáciami, ktoré vyvíjajú činnosť na poli umeleckého prekladu v záujme šírenia hodnôt slovenskej literatúry, vzdelávania prekladateľov a zvyšovania ich profesionality,
* *organizačne zabezpečovať* knižné expozície SR na vybraných knižných veľtrhoch a výstavách v zahraničí spolu s vlastnými sprievodnými literárno-kultúrnymi podujatiami
* *vykonávať* sprostredkovateľské a agentúrne služby v oblasti literárnej tvorby
* *rozvíjať* samostatne i v spolupráci s kultúrnymi inštitúciami a spisovateľskými organizáciami ďalšie aktivity, ktoré napomáhajú rozvoju slovenského literárneho a kultúrneho života
* *publikovať* periodické a neperiodické publikácie
* *zabezpečovať analýzy* a expertízy z oblasti slovenskej literatúry a jej recepcie v zahraničí na požiadanie organizátorov

## Publikácie a periodiká
* *[[Knižná revue]]*
* *[[Slovak Literary review / Revue der slowakischen Literatur]]*

## Riaditelia
* 19961998: Drahoslav Machala, spisovateľ, novinár a publicista
* 20002001: Ján Vilikovský, prekladateľ a teoretik prekladu
* 2002: Viktor Timura, filozof a ďalší dočasní riaditelia
* 20022011: Alexander Halvoník, prozaik, literárny kritik, vedec a redaktor
* 20122021: Miroslava Vallová, prekladateľka
* 20222025: Pavel Sibyla, básnik, prozaik, literárny vedec a prekladateľ
* 2025 (odvolaný po 134 dňoch): Gustáv Murín, prírodovedec, biológ, spisovateľ, esejista, publicista, dramatik a scenárista (zastupujúci štatutár)
* 2025 (odišiel na vlastnú žiadosť po 39 dňoch): Branislav Balogh
* od 3. júla 2025: Jozef Ťažký, býv. poradca pre manažment

Pozn.: zoznam pre obdobie 19982002 nie je úplný.

## Referencie

## Externé odkazy

* Oficiálny web

Kategória:Literatúra na Slovensku
Kategória:Umelecké spolky na Slovensku
Kategória:Organizácie založené v 1995
Kategória:Literárne webové stránky
Kategória:Príspevkové organizácie na Slovensku
Kategória:Organizácie v zriaďovateľskej pôsobnosti Ministerstva kultúry Slovenskej republiky
Arabské majstrovstvá vo volejbale

**Arabské majstrovstvá vo volejbale** je vrcholné podujatie arabských štátov vo volejbale, ktoré riadi Arabská volejbalová asociácia (AVA). Jeho história siaha do roku 1977, kedy sa v Kuvajte konali prvé arabské majstrovstvá. Prebiehajú s 2-ročnou periodicitou a zatiaľ len v mužskej kategórii. V rokoch 1982, 1990, 2004 a 2010 sa majstrovstvá neuskutočnili, napriek tomu sa zaratávajú do poradia turnajov. Najlepším družstvom arabských majstrovstiev je Tunisko, ktoré na nich zvíťazilo 8-krát.

## Zoznam

## Medailová bilancia družstiev

## Pozri aj
* Basketbal na Arabských hrách
* Majstrovstvá Ázie vo volejbale
* Majstrovstvá Afriky vo volejbale

## Referencie

## Externé odkazy
* Oficiálna stránka Arabskej volejbalovej asociácie 

## Zdroje
* Arabské majstrovstvá na stránke Tuniskej volejbalovej federácie 
* Arabské majstrovstvá na stránke abdogedeon.com  
* Arabské majstrovstvá na stránke goalzz.com
Zalmoxes

**Zalmoxes**  je vyhynutý rod vtákopanvového dinosaura, žijúceho v období vrchnej kriedy na území dnešného Rumunska (a možno aj Rakúska).

Tento dvojnohý bylinožravec mal širokú lebku, úzky zobák a zavalité telo. Zdá sa, že išlo o trpasličiu formu, žijúcu na ostrove.

Známy je z dvoch druhov. Prvý – Z. robustus, býval okolo dvoch až troch metrov dlhý, kým druhý – Z. shqiperorum, dorastal do väčšej dĺžky (štyroch až piatich metrov).

## Galéria

Súbor:Zalmoxes skull.jpg|Lebka rodu Zalmoxes
Súbor:Zalmoxes shqiperorum.jpg|Rekonštrukcia kostry v Bruseli


## Referencie

Kategória:Iguanodontia
Kategória:Kriedové dinosaury
Kategória:Dinosaury z Európy
Majstrovstvá sveta B kategórie v hokeji na kolieskových korčuliach mužov 2012

**Majstrovstvá sveta B kategórie v hokeji na kolieskových korčuliach mužov 2012** boli v poradí 15. majstrovstvá sveta B kategórie v hokeji na kolieskových korčuliach mužov, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v meste Canelones, v Uruguaji od 24. novembra1. decembra 2012, za účasti 9 tímov. Povôdne sa malo na turnaji zúčastniť 10 tímov, ale India sa na poslednú chvíľu z turnaja odhlásila. V Uruguaji sa konali MS "B" kategórie už tretíkrát, keď predtým to bolo v roku 2002 a 2006, oba v Montevideu. Zvíťazili hokejisti Južnej Afriky, ktorí vo finále zdolali Angličanov.

Prvé tri tímy sa kvalifikovali na budúcoročné Majstrovstvá sveta 2013, ktoré sa konali v Angole.

## Účastníci

Pozn: Číslo v zátvorke udáva umiestnenie v medzinárodnom rebríčku k 15. novembru 2011.

## Výsledky
### Základné skupiny
#### Skupina A

#### Skupina B

----

### 2. fáza
#### Štvrťfinále

#### Skupina o 5.9. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka MS B 2012  
* MS B 2012 na stránke pinamarhockey.com  
* Hokej na kolieskových korčuliach na oficiálnej stránke CERS 
* Oficiálna stránka CIRH 

Kategória:Hokej na kolieskových korčuliach v 2012
B kategória
Hokej na kolieskových korčuliach
Kategória:2012 v Uruguaji
Kategória:Canelones
Ďumbier (rastlina)

náhľad|''Zingiber officinale''
**Ďumbier** alebo **zázvor** (lat. *Zingiber*) je rod rastlín z čeľade ďumbierovité. 

Známy je iba ako kultúrna rastlina. Má hrubý dužinatý hľuzovitý článkovaný podzemok, z ktorého každý rok vyrastá niekoľko štíhlych, až do 1,5 m vysokých stoniek so žltofialovými kvetmi v súkvetiach. Plod je mnohosemenná tobolka. 

Podzemky ďumbiera sa konzumujú (čerstvé,  sušené, konzervované) a používajú sa aj pri výrobe voňaviek a ako lieky. Ďumbier sa už od nepamäti používa ako prírodný liek na chrípku, pomáha pri brušných problémoch a zvyšuje obranyschopnosť organizmu. Dokáže utlmiť bolesti hlavy, pomáha pri migrénach. Jeho použitie je však obmedzené jeho vedľajšími negatívnymi účinkami, s ktorými treba byť oboznámený. Nie je vhodný pre deti, tehotné, diabetikov, ani pri acidóze. 

Do tohto rodu patrí veľa druhov, najznámejšie sú ďumbier lekársky, ďumbier žltý, ďumbier indický a ďumbier japonský.

## Iné projekty

## Zdroj
* 

Kategória:Ďumbierovité
Aïr

**Aïr** (-po francúzsky; iné názvy: , po hausky **Azbin, Abzin, Azben, Abzen**, po tuaregsky: *Ayăr*, ) je pohorie v republike Niger.

Ide o kryštalicko-vulkanický horský masív v južnej časti Sahary. Jeho povrch je značne členitý a rozrušený. Priemerná nadmorská výška dosahuje 800 až 1 200 metrov, pričom najvyšší vrch Mont Idoukal-n-Taghès má nadmorskú výšku 2 022 metrov. V pohorí žijú Tuaregovia, ktorí chovajú dobytok a v oázach pestujú najmä palmu datľovú. V pohorí sa nachádzajú veľké ložiská uránu.

V roku 1991 bola oblasť spoločne s rezerváciou Ténéré zapísaná na zoznam svetového dedičstva UNESCO, od roku 1992 je aj na zozname svetového dedičstva v ohrození. Obidve rezervácie totiž ohrozuje plánovaná stavba priehrady na rieke Mékrou a ťažba fosfátov.

## Iné projekty

## Zdroj
* Peter Mariot, *[[Malá encyklopédia zemepisu sveta]]*, 1976

Kategória:Pohoria v Nigeri
Kategória:Lokality Svetového dedičstva v Nigeri
Kategória:Lokality Svetového dedičstva v ohrození
Mobutu Sese Seko

**Mobutu Sese Seko Kuku Ngbendu wa Za Banga** (rodné meno **Joseph-Désiré Mobutu**; * 14. október 1930, Lisala, Belgické Kongo – † 7. september, 1997, Rabat, Maroko) bol prezident Konžskej demokratickej republiky, ktorú v roku 1971 premenoval na Zairskú republiku. V prezidentskom úrade bol od 24. novembra 1965, kedy zvrhol prvého prezidenta krajiny Josepha Kasa-Vubua, do 17. mája 1997, kedy ho zvrhol Laurent-Désiré Kabila. 

O 5 mesiacov neskôr zomrel v exile v Maroku na rakovinu.

## Iné projekty

## Zdroj
* 

Kategória:Politici Konžskej demokratickej republiky
Kategória:Úmrtia na rakovinu prostaty
Kategória:Nositelia Radu za zásluhy Talianskej republiky
Zoznam kráľov dynastie Merovejovcov

**Zoznam kráľov dynastie [[Merovejovci|Merovejovcov]]** podľa dátumu vládnutia:
* Faramond - nedoložený, je to len legenda
* Clodion Vlasáč - nedoložený
* Merovech - † 463 nedoložený
* Childerik I. - prvý historicky doložený, Franská ríša → 463 - 482
* Ragnakar
* Chararik
* Chlodovik I. alias Clovis I. Franská ríša → 481 - 511
* Thierry I.
* Chlodomir
* Childebert I.
* Chlotar I., Neustria →  (511-561), Orleans → (532-561), Burgundsko → (534-558), Austrázia → (555-561), Paríž a Burgundsko, Franská ríša → (558-561)
* Thibert I. 
* Thibaut 
* Charibert I.
* Gontran 
* Sigebert I. 
* Chilperik I.
* Childebert II.
* Chlotar II.  - Austrázia → 584 - 613 a Franská ríša → 613 - 629
* Thibert II.
* Thierry II.
* Sigebert II.
* Dagobert I. -  Franská ríša → 603 - † 19. január 639
* Charibert II.
* Sigebert III.
* Clovis II.
* Childebert III.
* Chlotaire III.
* Childerik II.
* Thierry III.
* Dagobert II.
* Clovis III.
* Clovis IV.
* Childebert IV.
* Dagobert III. 
* Chilperik II.
* Chlotaire IV.
* Thierry IV.
* Childerik III. - bábkový kráľ

Kategória:Merovejovci
Magurka (Partizánska Ľupča)

**Magurka** je osada v Nízkych Tatrách, súčasť obce Partizánska Ľupča, v okrese Liptovský Mikuláš.

## Poloha
Nachádza sa v závere Ľupčianskej doliny, v nadmorskej výške , pod vrchmi Ďurková () a Zámostská hoľa () Cez lokalitu *Tajch* je spojená s Partizánskou Ľupčou, cez osadu Železnô s Lúžňanskou a Revúckou dolinou cez Liptovskú Lúžnu.

## Dejiny
Magurka bola založená ako banícka osada už v 14. storočí, hoci v oblasti sa ťažilo zlato už okolo roku 1250. Zlato sa dolovalo aj vymývalo ručne, časom pribudli aj v tejto odľahlej lokalite stroje. V 19. storočí tu žilo a pracovalo až 250 baníkov. Produkcia baní predstavovala okolo 10 - 11 kg zlata i striebra a viac ako 3000 m³ antimónu. Štôlňa *Kilian* bola dlhá až 3 km, *Ruseger* 1,6 km a *Ritterstein* 1,4 km.

Po ukončení nerentabilnej ťažby v roku 1923 bolo vybavenie prevezené do Banskej Štiavnice a budovy odpredané. Na Magurke tak zostala len malá časť predošlého obyvateľstva a v roku 1928 žilo v 20. domoch iba 75 ľudí.

## Pamiatky
Z obdobia najväčšieho rozmachu osady sa zachoval banský neogotický kostolík z roku 1911 s rapkáčom vo veži, ktorý zvolával baníkov z celého okolia.

## Turizmus
V okolí sú pestré možnosti pešej turistiky a z osady vedú značené chodníky:
*  značka z lokality *Tajch* cez Magurku do *sedla Latiborskej hole*
*  značka z osady Železnô cez Magurku a *Mestskú horu* () na hlavný hrebeň pod *Malým Chabencom*
*  značka do *[[Sedlo Zámostskej hole|sedla Zámostskej hole]]*

## Referencie

## Literatúra
* 

## Iné projekty

## Zdroje
* História Magurky
* Poloha na turistickej mape

Kategória:Partizánska Ľupča
Kategória:Miestne časti na Slovensku
Kategória:Liečebné osady na Slovensku
Kategória:Banské sídla na Slovensku
Arabské majstrovstvá vo volejbale mužov 2012

**Arabské majstrovstvá vo volejbale mužov 2012** boli v poradí 18. arabské majstrovstvá vo volejbale mužov, najvyššie volejbalové podujatie arabských krajín, ktoré organizuje Arabská volejbalová asociácia (AVA). Konali sa v Bahrajne od 6.13. novembra 2012, za účasti 8 tímov. Titul získali siedmykrát hráči Tuniska, ktorý vo finále zdolali domáci Bahrajn. 

## Účastníci

1 Umiestnenie v rebríčku FIVB k 13. augustu 2012 


## Výsledky
### Skupina A
 

### Skupina B
 

### Play off

## Konečné poradie

## Referencie

## Externé odkazy
* Oficiálna stránka Arabskej volejbalovej federácie (po arabsky)
* Arabské majstrovstvá 2012 na stránke Tuniskej volejbalovej federácie /(po arabsky)

Kategória:Volejbal v 2012
Kategória:Arabské majstrovstvá vo volejbale
Volejbal
Bottova ulica (Žilina)

**Bottova ulica** je ulica v Žiline a nachádza sa v Starom meste. Patrí medzi najfrekventovanejšie v centre mesta, nakoľko spája Mariánske a bývalé Námestie Ľ. Štúra, kde je v súčasnosti obchodné centrum Aupark.

## História

Bola to hlavná tepna mesta v stredoveku. Pôvodne mala názov *Mäsiarka*, pretože tu boli mestské jatky. 
Na konci 19. storočia zriadil majiteľ *Pavol Folkman* významný renesančný dom, ktorý je postavený na rohu Bottovej a Radničnej ulice. Je to nárožný dom oproti starej radnici s vežičkou, ozdobenou medenou zástavkou a dátumom 11. august 1886, ktorý pripomína dátum posledného najväčšieho požiaru v Žiline. Starší ho poznajú ako *Folkmanovský dom*, stredná generácia ako *Klub mladých*, najmladší ako predajňu textilu a športových potrieb *Wild*. Na prelome 17. a 18. storočia dom vlastnil významný predstaviteľ evanjelickej cirkvi *Andrej Harhovský*. Práve on a jeho rodina poskytla chorému žilinskému kníhtlačiarovi *Jánovi Dadanovi* ubytovanie a opatrovanie, v tomto dome aj skonal a konala sa rozlúčka s ním. To viedlo neskôr k tvrdeniu, že v dome *Dadan* býval a mal tlačiareň s názvom *kníhtlačiareň Dadanovcov*, ktorá sa spomína v rokoch 1665 - 1716. Neskorší majiteľ *Pavol Folkman* zriadil v rozsiahlom dome s veľkým dvorom hostinec s izbami pre hostí, po jeho smrti pokračoval v hostinskej činnosti syn Pavel. Hostinec bol vyhľadávaným miestom Žilinčanov. Mestskí páni tam chodili na obed a bežní občania sa zabávať. 

**Majitelia Folkmanovho domu:**
* prelom 17. a 18. storočia – *Andrej Harhovský*
* 1849 – *Anton Abudárov*
* 1881 – *Pavol Folkman*
* 1927 – dom prešiel na Folkmanovo šesť detí
* 1938 – časť domu získal *Karol Wild*
* 1949 - dom bol konfiškovaný a prešiel na štát

Na druhom konci ulice sa nachádza Makovického dom. Pôvodne patril lekárskej rodine Babuškovcov. Na prelome 19. a 20. storočia tu býval I. P. Makovický - lekár ruského spisovateľa L. N. Tolstého. Inokedy tu býval tiež lekár I. Hálek - člen Ministerstva s plnou mocou pre správu Slovenska.

## Priebeh

Ulica začína na okraji Mariánskeho námestia, na Radničej ulici a vedie južným smerom. Kolmo križuje Makovického ulicu a končí na ulici Horný Val. Tu nadväzujú ďalšie ulice, v minulosti lemujúce už zaniknuté Námestie Ľ. Štúra. Je hlavnou ulicou vedúcou do stredu mesta. Celkovo tu stálo 15 domov, ale dnes ich je len 10.

## Blízke ulice
* Radničná
* Horný Val

## Pozri aj
* Zoznam ulíc a námestí v Žiline

## Iné projekty

## Externé odkazy
* Fotogaléria na zilina-galery.sk

## Zdroje
* Štanský, P., Mrva, M., *Potulky starou Žilinou*, Artis Omnis s.r.o. Žilina 2010, str. 68 a 69. 
* Folkmanov dom

Kategória:Ulice v Žiline
Kategória:Pomenovania podľa Jána Bottu
Zupaysaurus

**Zupaysaurus** je vyhynutý rod stredne veľkého dravého dinosaura, žijúceho v období vrchného triasu a spodnej jury na území dnešnej Argentíny. Jeho jediným druhom je **Zupaysaurus rougieri**.

Dorastal do štvormetrovej dĺžky a je možné, že na pretiahnutej hlave disponoval dvoma rovnobežnými hrebeňmi, ako jeho blízky príbuzný, severoamerický rod Dilophosaurus. Nikto nevie, k čomu tieto hrebene slúžili, najrozšírenejší názor je, že boli sekundárnym pohlavným znakom. Tak ako rod Dilophosaurus, aj rod Zupaysaurus mal zvláštne stavanú hornú čeľusť s výraznou medzerou medzi prednými a zadnými zubami, čo mu pravdepodobne pomáhalo chytať malú korisť.

Opísaný je podľa neúplnej kostry, vrátane dvadsiatich stavcov, panvy, zadných končatín a takmer úplnej lebky.

## Referencie

Kategória:Coelophysoidea
Kategória:Triasové dinosaury
Kategória:Dinosaury z Južnej Ameriky
Zephyrosaurus

**Zephyrosaurus** je vyhynutý rod vtákopanvového dinosaura, žijúceho v období spodnej kriedy na území dnešnej Montany (tomuto dinosaurovi však bývajú pripisované aj stopy z Marylandu a Virgínie). Jeho jediný druh je **Zephyrosaurus schaffi**. 

Súčasné štúdie odhaľujú, že rod Zephyrosaurus bol blízky príbuzný s rodom Orodromeus - obe zvieratá totiž mali na lícach kostné hrče, v čeľustiach malé tesákovité zuby a zrejme dokázali hrabať nory.

## Referencie

Kategória:Ornithopoda
Kategória:Kriedové dinosaury
Kategória:Dinosaury zo Severnej Ameriky
Yuanmousaurus

**Yuanmousaurus** je vyhynutý rod dlhokrkého dinosaura, žijúceho v období strednej jury na území dnešnej Číny. Jeho jediný druh je **Yuanmousaurus jingyiensis**.

Dorastal do sedemnásťmetrovej dĺžky. Známy je z neúplných pozostatkov a niektorí ho pokladajú za príbuzného rodu Patagosaurus.

## Referencie

Kategória:Sauropoda
Kategória:Jurské dinosaury
Kategória:Dinosaury z Ázie
Prvé oddelenie

***Prvé oddelenie*** bol kriminálny seriál, ktorý každý pracovný deň od 31. augusta 2009 do 30. apríla 2010 vysielala TV JOJ. Zameriaval sa na štvoricu detektívov, ktorí riešili kriminálne prípady.

## Postavy
* **det. Ondrej Farkaš** (Peter Rúfus) - vedúci oddelenia, najstarší v tíme, ale napriek tomu dobre vychádza s kolegami
* **det. Saša Borská** (Veronika Paulovičová) - sebavedomá, férová, odvážna a priateľská vyšetrovateľka
* **det. Róbert Berger** (Ján Dobrík) - nováčik oddelenia
* **det. Martin Ziman** (Ondrej Daniš) - neuznáva klasické vyšetrovacie postupy a všetko si robí po svojom

## Série

## Časti
### 1. séria

Kategória:Slovenské kriminálne televízne seriály
Kategória:Televízne seriály z roku 2009
Kategória:Televízne seriály TV JOJ
Demre

**Demre** (staršie **Kale**; v staroveku **Myra** - gr. *Μύρα* - Myra) je mesto v južnom Turecku, v historickom kraji Lýkia, v kraji Antalya. Je známe ako pôsobisko Svätého Mikuláša.

## Dejiny
Pobrežie Lýkie bolo obývané Grékmi už v ranej železnej dobe. Grécky vplyv a kolonizácia tu boli rozšírené v dobe helenizmu, kedy bola Myra významným mestom tzv. Lýkijskej ligy. V tejto dobe v blízkostí mesta vznikli typické skalné lýkijské hrobky. V rímskom období mesto prosperovalo, bolo tu divadlo, kúpele a silná kresťanská komunita, ktorej najvýznamnejší predstaviteľ bol Sv. Mikuláš, ktorý žil v 4. storočí a pochádzal z neďalekého mesta Patara. 

Mesto sa v byzantskom období postupne zmenšovalo dôsledkom vpádov; v 9. storočí Myru vyplienili Arabi a v 11. storočí ju ovládli Seldžuckí Turci. Preto talianski obchodníci zobrali kosti Sv. Mikuláša, ktorý bol pochovaný v sarkofágu kostola, a umiestnili ich v Bari, kde sú dodnes. V osmanskom období tu žili stále Gréci, ktorí počas Grécko-tureckej výmeny obyvateľov v roku 1923 odišli do Grécka, do Atén. Mesto začalo postupne upadať, rozpadol sa aj kostol Sv. Mikuláša.

## Pamiatky
V meste sa nachádzajú starogrécke skalné hrobky, dobre zachované antické divadlo a kostol Sv. Mikuláša, kde je zachovaný aj pôvodný sarkofág svätca. Prvý kostol tu vznikol v 6. storočí, dnešná podoba je z 8. a kláštorná časť z 11. storočia.

## Zdroj
* Π. Μεχτίδης: «Λυκία: Η πατρίδα του Σαρπηδόνα»

Kategória:Mestá v Turecku
Kategória:Turecká riviéra
Kategória:Starogrécke mestá
William Adams (inžinier)

**William Adams** (* 15. október 1823, Londýn – † 7. august 1904, Putney, Londýn) bol anglický inžinier a vynálezca. Venoval sa najmä konštrukcií lokomotív; je autor tzv. Adamsovej (radiálnej) osi a riaditeľného podvozku. Bol členom Institution of Mechanical Engineers (Organizácie strojných inžinierov) a od roku 1870 prezidentom Society of Engineers (Spoločnosti inžinierov).

## Referencie

Kategória:Anglickí vynálezcovia
Cesta SNP

**Cesta SNP** môže byť:
* Cesta hrdinov SNP, turistická trasa
* Cesta III. triedy 2132, staré číslo III/01894

Kategória:Rozlišovacie stránky – Cesty
Myra

**Myra** môže byť:
*starogrécke mesto, dnešné Demre, pozri Demre
*anglické meno, pozri Myra (prvé meno)
*americký spevák, pozri Myra (spevák)
Adamsia

**Adamsia** ( je rod morských sasaniek. Adamsie sa živia planktónom alebo drobnými rybami. Vyskytujú sa v Atlantickom oceáne, niektoré druhy i v Stredozemnom mori.

## Druhy
* *Adamsia fusca* 
* *Adamsia involvens* 
* *Adamsia obvolva* 
* *Adamsia palliata* - adamsia spoločenská 
* *Adamsia rondeletii* 
* *Adamsia sociabilis*

## Referencie

## Iné projekty

## Externé odkazy
* Adamsia in: Tree of Life Web Project.http://tolweb.org/Adamsia/18130/2000.01.01

Kategória:Hormathiidae
Vitakridrinda

**Vitakridrinda** je vyhynutý rod dravého dinosaura, žijúceho v období vrchnej kriedy na území dnešného Pakistanu. Jeho jediný druh je **Vitakridrinda sulaimani**. 

Opísaný je podľa zlomkov kostí končatín, zubov a azda aj rypáka. Člen skupiny Abelisauridae.

## Referencie

Kategória:Ceratosauria
Kategória:Kriedové dinosaury
Kategória:Dinosaury z Ázie